Kenneth Branagh

Kenneth Charles Branagh ['brænə] (s. 10. joulukuuta 1960 Belfast) on Pohjois-Irlannissa syntynyt brittiläinen näyttelijä ja elokuvaohjaaja. Branagh tunnetaan erityisesti useista Shakespeare-sovituksistaan. Vuonna 2022 hänet palkittiin parhaan alkuperäiskäsikirjoituksen Oscarilla elokuvastaan Belfast (2021). Elokuva sai kuusi muutakin ehdokkuutta ja teki Branagh’sta kaikkien aikojen ensimmäisen henkilön, joka on ollut uransa mittaan ehdolla seitsemässä eri Oscar-kategoriassa. Branagh’n ensimmäiset Oscar-ehdokkuudet tulivat vuonna 1989 elokuvan Kuningas Henrik V ohjauksesta ja pääosasta.

 Varhainen elämä 

Kenneth Branagh’n perhe muutti Lontooseen kun Branagh oli yhdeksän­vuotias. Hän näytteli Lontoossa koulu­näytelmissä.

 Ura 

Branagh valmistui Royal Academy of Dramatic Art -teatteri­koulusta vuonna 1981 ja kuusi viikkoa myöhemmin aloitti ammatti­maisen näyttelijän­uransa teatterissa. Vuonna 1984 hän liittyi arvostettuun Royal Shakespeare Companyyn, jossa hän sai kiitosta rooli­suorituksistaan näytelmissä Hamlet ja Henrik V. Vuonna 1987 hän liittyi Renaissance Theatre Companyyn, jossa hän työskenteli näyttelijänä, kirjoittajana ja ohjaajana.

Branagh’n ensimmäinen elo­kuva­ohjaus oli Shakespearen näytelmästä sovitettu Kuningas Henrik V (1989). Hän sai elo­kuvasta parhaan ohjauksen ja parhaan mies­pää­osan Oscar -ehdokkuudet. Seuraavina vuosina Branagh jatkoi Shakespeare-aiheisten elo­kuvien ohjaamista, kuten Paljon melua tyhjästä (1993), In the Bleak Midwinter (1995), Hamlet (1996), Turhaa lemmen touhua (2000) ja Kuten haluatte (2006). Hän ohjasi joitakin Shakespeareen liittymättömiä elo­kuvia, kuten Murha menneisyydestä (1991) ja Mary Shelleyn Frankenstein (1994). Ohjaus­töidensä lisäksi hän näytteli omissa ja muiden ohjaajien elo­kuvissa, televisio­elo­kuvissa ja mini­sarjoissa, kuten The Lady’s Not for Burning (1987), Fortunes of War (1987) ja Look Back in Anger (1989).

Branagh ohjasi 2000-luvulla elo­kuvat Pirullista peliä (2007), Marvel Cinematic Universe -sarjan Thor (2011), toimintatrillerin Jack Ryan: Shadow Recruit (2014), Cinderella – Tuhkimon tarina (2015) ja Hercule Poirot’n roolissa Idän pika­junan arvoitus (2017). Rooli­suorituksestaan elo­kuvassa My Week with Marilyn (2011) hän oli ehdolla parhaan mies­sivu­osan Oscarin saajaksi.

Branagh on näytellyt 2000-luvulla myös televisiossa, kuten mini­sarjoissa Shackleton (2002) ja Warm Springs (2005) sekä rikos­sarjassa Wallander (2008–2016).

Branagh on kirjoittanut useita kirjoja elokuviensa tekemisestä. Hänen oma­elämä­kertansa Beginning ilmestyi 1989. Hänet lyötiin ritariksi vuonna 2012. Branagh on perustanut Kenneth Branagh Theatre Company -teatterin, joka aloitti toimintansa vuonna 2015.

 Yksityiselämä 

Branagh oli naimisissa näyttelijä Emma Thompsonin kanssa 1989–1995. He esiintyivät usein samoissa elo­kuvissa ennen eroaan. Sen jälkeen hän seurusteli ja asui yhdessä näyttelijä Helena Bonham Carterin kanssa. Branagh meni naimisiin art director Lindsay Brunnockin kanssa vuonna 2003.

Branagh on kertonut meditoivansa säännöllisesti.

 Filmografia 

 Elokuvat Vuosi Nimi Rooli 1981  Tulivaunut  Cambridgen opiskelija  1987  Kuukausi maalla   James Moon High Season  Rick 1989  Kuningas Henrik V  Henrik V  1991  Murha menneisyydestä   Mike Church / Roman Strauss  1992  Peter’s Friends  Andrew Benson  1993  Paljon melua tyhjästä   Benedick  Swing Kids  Herr Knopp, Gestapo  1994  Mary Shelleyn Frankenstein  Frankenstein  1995  Othello  Jago 1996  Hamlet  prinssi Hamlet  1998  The Gingerbread Man  Rick Magruder The Theory of Flight  Richard Celebrity  Lee Simon The Proposition  Isä Michael McKinnon 1999  Wild Wild West  tohtori Arliss Loveless 2000  Turhaa lemmen touhua   Berowne  Tie El Doradoon  Miguel (ääni) Kuinka tappaa naapurin koira   Peter McGowen 2001  Lopullinen ratkaisu  protektoraatin käskyn­haltija Reinhard Heydrich 2002  Rabbit Proof Fence  A.O. Neville Harry Potter ja salaisuuksien kammio  professori Gilderoy Lockhart 2004  Santapeikko  Albert-setä 2008  Operaatio Valkyrie  kenraali­majuri Henning von Tresckow 2009  Meri­rosvo­radio  Sir Alistair Dormandy 2011  My Week with Marilyn  Laurence Olivier 2012  Stars in Shorts  Mark Snow 2014  Jack Ryan: Shadow Recruit  Viktor Cherevin  2017  Dunkirk  komentaja Bolton Idän pikajunan arvoitus  Hercule Poirot  2018  Avengers: Infinity War  asgardilaisten hätä­kutsun lähettäjä (kreditoimaton ääni) All Is True  William Shakespeare  2020  Tenet  Andrei Sator 2022  Kuolema Niilillä  Hercule Poirot  2023  Oppenheimer  Niels Bohr Venetsian aaveet  Hercule Poirot  2026  Paholainen pukeutuu Pradaan 2  Mirandan aviomies
 myös ohjaajana

Ohjaajana

 In the Bleak Midwinter (1995)
 Kuten haluatte (2006)
 Taika­huilu (2006)
 Pirullista peliä (2007)
 Thor (2011)
 Cinderella – Tuhkimon tarina (2015)
 Artemis Fowl (2020)
 Belfast (2021)

 Lähteet 

 Aiheesta muualla 

Luokka:Pohjoisirlantilaiset näyttelijät
Luokka:Englantilaiset näyttelijät
Luokka:Royal Shakespeare Companyn jäsenet
Luokka:Brittiläiset elokuvaohjaajat
Luokka:Vuonna 1960 syntyneet
Luokka:Elävät henkilöt